Τζοάν Γούντγουορντ

Η Τζοάν Γούντγουορντ (αγγλ. Joanne Gignilliat Trimmier Woodward, γενν. 27 Φεβρουαρίου 1930) είναι Αμερικανίδα ηθοποιός βραβευμένη με Όσκαρ Α΄ Γυναικείου Ρόλου για την ταινία του 1957 Η Εύα δίχως πέπλο (The Three Faces of Eve). Η ηθοποιός που υπήρξε σύζυγος του Πωλ Νιούμαν από το 1958 εώς και το θάνατό του το 2008 είναι επίσης γνωστή για τις ταινίες Ο Φυγάς (The Fugitive, 1959), Καλοκαιρινοί Πόθοι, Χειμωνιάτικα Όνειρα (Summer Wishes, Winter Dreams, 1973), Πόθοι στην κάψα του καλοκαιριού (The Long, Hot Summer, 1958), Γνώρισα την αγάπη, γνώρισα τη ζωή (Rachel, Rachel, 1968), Άγριες Μαργαρίτες (The Effect of Gamma Rays on Man-in-the-Moon Marigolds, 1972) και Ο Κύριος και η Κυρία Μπριτζ (Mr. & Mrs. Bridge, 1990) (οι τέσσερις τελευταίες σε συνεργασία με τον Πωλ Νιούμαν).

 Πρώτα χρόνια 
Η Τζοάν Γούντγουορντ γεννήθηκε στο Τόμασβιλ της Τζόρτζια το 1930. Γονείς της ήταν η Έλινορ Τρίμιερ και ο Γουέιντ Γούντγουορντ, ο νεότερος, ο οποίος διετέλεσε για κάμποσα χρόνια πρόεδρος των εκδόσεων Charles Scribner's Sons. Οι γονείς της ήταν απόγονοι των Ουγενότων. Η αγάπη της μητέρας της για τον κινηματογράφο συνετέλεσε στην απόφασή της να γίνει ηθοποιός. Η μητέρα της της έδωσε το όνομα Τζοάν (αποκαλώντας την με την προφορά του αμερικανικού νότου), εμπνευσμένη από εκείνο της ηθοποιού Τζόαν Κρόφορντ. Όταν η εννιάχρονη Γούντγουορντ παρευρέθη στην πρεμιέρα της ταινίας Όσα Παίρνει ο Άνεμος (Gone With the Wind, 1939) στην Ατλάντα πλησίασε τους ηθοποιούς και κάθισε στην αγκαλιά του Λόρενς Ολίβιε, μελλοντικού ηθοποιού της Βίβιαν Λι, πρωταγωνίστριας της ταινίας. Το 1977 είχε την ευκαιρία να συνεργαστεί με τον Ολίβιε όταν οι δυο τους συμπρωταγωνίστησαν στην τηλεοπτική μεταφορά του θεατρικού του Γουίλιαμ Ιντζ Ξαναγύρισε, Μικρή μου Σέμπα. Κατά τη διάρκεια των προβών, του ανέφερε το περιστατικό κι εκείνος της είπε ότι τη θυμόταν. 

Η Γούντγουορντ έζησε στο Τόμασβιλ μέχρι τη δευτέρα δημοτικού, έπειτα η οικογένειά της μεταφέρθηκε στη Μαριέτα της Τζόρτζια. Μετακόμισε άλλη μια φορά, στο Γκρίνβιλ της Νότιας Καρολίνας, μετά το χωρισμό των γονιών της. Κατά τη διάρκεια της φοίτησής της στο Λύκειο του Γκρίνβιλ, η ηθοποιός συμμετείχε σε σχολικές θεατρικές παραστάσεις, εμφανίστηκε στο θέατρο του Γκρίνβιλ, ερμηνεύοντας το ρόλο της Λώρα Γουίνγκφιλντ, στο θεατρικό του Τένεσι Γουίλιαμς Γυάλινος Κόσμος και στέφθηκε νικήτρια σε πολλούς διαγωνισμούς ομορφιάς. Το 1976 επέστρεψε στο θέατρο Γκρίνβιλ για να υποδυθεί την Αμάντα Γουίνγκφιλντ στη θεατρική παράσταση Γυάλινος Κόσμος. Μετά την αποφοίτησή της από το Λύκειο η ηθοποιός σπούδασε υποκριτική στο πανεπιστήμιο της Λουιζιάνα και έπειτα μεταφέρθηκε στη Νέα Υόρκη, φιλοδοξώντας να κάνει θεατρική σταδιοδρομία.

 Σταδιοδρομία 
Το 1953, η Τζοάν Γούντγουορντ, εμφανίστηκε στο Μπρόντγουεϊ, ως αναπληρώτρια της Τζάνις Ρουλ στο θεατρικό έργο του Γουίλιαμ Ιντζ Πικνίκ. Εκεί γνωρίστηκε με το μελλοντικό της σύζυγο Πωλ Νιούμαν. Η ηθοποιός έκανε την πρώτη της κινηματογραφική εμφάνιση στο γουέστερν του 1955 Η Εξιλέωσις ενός Προδότη (Count Three and Pray). Ακολούθησε μια παράλληλη πορεία μεταξύ του θεάτρου και του κινηματογράφου. Το 1957 η ηθοποιός συμπρωταγωνίστησε με τον Πολ Νιούμαν (τον οποίο παντρεύτηκε μετά τη λήξη των γυρισμάτων) στην ταινία του Μάρτιν Ριτ Πόθοι στην Κάψα του Καλοκαιρίου (The Long, Hot Summer, 1958). Η ηθοποιός είχε ήδη ολοκληρώσει τα γυρίσματα της ταινίας Η Εύα δίχως πέπλο (The Three Faces of Eve, 1957) για την οποία βραβεύτηκε με Όσκαρ Α' Γυναικείου Ρόλου ένα χρόνο αργότερα. Η Τζόαν Γούντγουορντ και ο Πολ Νιούμαν γύρισαν μαζί 10 ταινίες: Πόθοι στην Κάψα του Καλοκαιριού (The Long, Hot Summer, 1958), Καλημέρα Ζωή (Rally 'Round the Flag, Boys!, 1958), Δεσμώτες της Ηδονής (From the Terrace, 1960), Αγαπηθήκαμε στο Παρίσι (Paris Blues, 1961), Στους Δυο ο Τρίτος δε Χωρεί (A New Kind of Love, 1963), Άσσοι της Ταχύτητας και του Ιλίγγου (Winning, 1969), Ο Άνθρωπος της Ημέρας (WUSA, 1970), Ο Επιθεωρητής Χάρπερ (The Drowning Pool, 1975), 
Χάρι και Γιος: Η Σύγκρουση (Harry & Son, 1984) (την οποία σκηνοθέτησε ο Νιούμαν), Ο Κύριος και η Κυρία Μπριτζ (Mr. & Mrs. Bridge, 1990) (για την οποία έλαβε την τέταρτή της υποψηφιότητα για Όσκαρ Α' Γυναικείου Ρόλου). Κι οι δυο τους εμφανίστηκαν στη μίνι τηλεοπτική σειρά του καναλιού HBO, αλλά δε μοιράστηκαν σκηνές μαζί. Ο Νιούμαν τη σκηνοθέτησε επίσης στις ακόλουθες ταινίες: Γνώρισα την αγάπη, γνώρισα τη ζωή (Rachel, Rachel, 1968) για την οποία προτάθηκε για το δεύτερό της Όσκαρ Α' Γυναικείου Ρόλου, Ένας Καταπληκτικός Ντέτεκτιβ (They Might be Giants, 1971), Άγριες Μαργαρίτες (The Effect of Gamma Rays on Man-in-the-Moon Marigolds, 1972) (για την οποία έλαβε το βραβείο της καλύτερης ηθοποιού στο Φεστιβάλ των Καννών), The Shadow Box, 1980, Ο Γυάλινος Κόσμος (The Glass Menagerie, 1987).

 Ύστερη σταδιοδρομία 
Ηλικιωμένη πια, η Γούντγουορντ εμφανίστηκε στις ταινίες Χειμωνιάτικα Όνειρα (Summer Wishes, Winter Dreams, 1973), Σίμπιλ (Cybil) πλάι στη Σάλι Φιλντ, Crisis at Central High, 1981 και Φιλαδέλφεια (Philadelphia, 1993) στο ρόλο της μητέρας του Τομ Χανκς. Ανέλαβε επίσης το ρόλο της αφηγήτριας στην ταινία του Μάρτιν Σκορσέζε Τα Χρόνια της Αθωότητας (The Age of Innocence, 1993). 

To 1993 η ηθοποιός ανέλαβε χρέη παραγωγού και πρωταγωνίστησε στην τηλεοπτική μεταφορά του θεατρικού Blind Spot κι έλαβε υποψηφιότητα για Βραβείο Έμμυ για την ερμηνεία της. Ήταν επίσης διευθύντρια εκτέλεσης παραγωγής της τηλεοπτικής μεταφοράς του θεατρικού του Θόρντον Γουάιλντερ Η Μικρή μας Πόλη με πρωταγωνιστή τον Πολ Νιούμαν.

Η ηθοποιός είναι επίσης διευθύντρια του θεάτρου του Γουέστπορτ. 

 Προσωπική ζωή 
Πριν παντρευτεί τον Πωλ Νιούμαν, η Τζόαν Γούντγουορντ υπήρξε αρραβωνιασμένη με το συγγραφέα και σεναριογράφο Γκορ Βιντάλ"A First Draft of Gore Vidal’s Illustrated Memoir." December 23, 2011.. Χρόνια αργότερα ο Βιντάλ δήλωσε ότι ο αρραβώνας τους ήταν πλασματικός κι ότι συνέβη επείδη η ηθοποιός ήθελε να τραβήξει την προσοχή του Νιούμαν. Η Γούντγουρντ συζούσε για ένα μικρό διάστημα με το συγγραφέα στο Λος Άντζελες και μετά το χωρισμό τους παρέμειναν φίλοι.

Ο γάμος της με τον Πωλ Νιούμαν έγινε στις 2 Φεβρουαρίου του 1958, λίγο μετά τη λήξη των γυρισμάτων της ταινίας Πόθοι στην Κάψα του Καλοκαιριού (The Long, Hot Summer). Στις 28 Μαρτίου της ίδιας χρονιάς η ηθοποιός έλαβε το Όσκαρ Α' Γυναικείου Ρόλου για την ταινία Η Εύα Δίχως Πέπλο. Το ζευγάρι παρέμεινε παντρεμένο για 50 χρόνια, μέχρι και το θάνατο του Νιούμαν το 2008. Ο γάμος ήταν αξιοζήλευτος, καθώς δεν είναι σύνηθες για αστέρες του Χόλιγουντ να παραμένουν παντρεμένοι για τόσα χρόνια"Remembering Paul Newman."  People. September 27, 2008..

Η Γούντγουορντ και ο Νιούμαν απέκτησαν τρεις κόρες, την Έλινορ Τερίσα, γνωστή ως Νελ Ποτς ή και ως Νελ Νιούμαν, τη Μελίσα Λίσι Στιούαρτ και την Κλερ Κλία Ολίβια Νιούμαν. Απέκτησαν επίσης δυο εγγονούς από την κόρη τους Λίσι. 

Το 1990, η Γούντγουορντ αποφοίτησε από το Κολλέγιο Sarah Lawrence με την κόρη τους Κλία. Ο Νιούμαν έβγαλε λόγο στην τελετή απονομής τίτλου σπουδών της Γούντγουορντ λέγοντας: Πώς είναι δυνατόν να δεχτώ να βγάλω λόγο απονομής τίτλου σπουδών για τη σύζυγό μου, όταν δεν έχω καταφέρει το ελάχιστο των συνολικών επιτευγμάτων εκείνης;People Magazine, June 11, 1990. People Archive.  Retrieved 2010-07-06.

Το 1988 το ζευγάρι ίδρυσε την κατασκήνωση Hole in the Wall Gang, της οποίας το όνομα πάρθηκε το όνομα της σπείρας της οποίας μέλη ήταν ο Μπουτς Κάσιντι και ο Σάντανς Κιντ από την ταινία Οι Δυο Ληστές (Butch Cassidy and the Sundance Kid, 1969), η οποία είχε ως πρωταγωνιστή τον Πωλ Νιούμαν. Η κατασκήνωση που βρίσκεται στο Κονέκτικατ παρέχει δωρεάν ιατρική περίθαλψη σε 20.000 σοβαρά άρρωστα παιδιάThe Hole in the Wall Gang Camp. www.holeinthewallgang.org  Retrieved 2012-17-10.. 

 Φιλμογραφία 
 Έτος Title Ρόλος Σημειώσεις1955Momentum (Επεισόδιο της σειράς Alfred Hitchcock Presents)Leola Boone1955Η Εξιλέωσις ενός Προδότη (Count Three and Pray)Lissy1956Ένα Φιλί Πριν Πεθάνεις (A Kiss Before Dying)Dorothy "Dorie" Kingship1957Η Εύα δίχως πέπλο / Τα Τρία Πρόσωπα της Εύας (The Three Faces of Eve)Eve White / Eve Black / JaneΝίκη - Όσκαρ Α' Γυναικείου ΡόλουΝίκη - Χρυσή Σφαίρα Καλύτερης Γυναικείας Ερμηνείας Σε ΔράμαΥποψηφιότητα — Βραβείο BAFTA Καλύτερης Ξένης Ηθοποιού1957Ο Πόθος Νικά τους Δισταγμούς (No Down Payment)Leola BooneΥποψηφιότητα — Βραβείο BAFTA Καλύτερης Ξένης Ηθοποιού1958Πόθοι στην κάψα του καλοκαιριού (The Long, Hot Summer)Clara Varner1958Καλημέρα Ζωή (Rally 'Round the Flag, Boys!)Grace Oglethorpe Bannerman1959Η Μανία της Σάρκας (Sound and the Fury)Quentin Compson/Narrator1959Ο Φυγάς (The Fugitive Kind)Carol Cutrere1960Δεσμώτες της Ηδονής (From the Terrace)Mary St. John/Mrs. Alfred Eaton1961Αγαπηθήκαμε στο Παρίσι (Paris Blues)Lillian Corning1963Στριπτήζ τον Ιούλιο (The Stripper)Lila Green1963''Στους Δυο ο Τρίτος δε Χωρεί (A New Kind of Love)Samantha (Sam) Blake/MimiΥποψηφιότητα - Χρυσή Σφαίρα Καλύτερης Γυναικείας Ερμηνείας Σε Κωμωδία1964Η Ηδονή του Εγκλήματος (Signpost to Murder)Molly Thomas1966Το Μεγάλο Κόλπο του Ντοτζ Σίτι (A Big Hand for the Little Lady)Mary1966Ένας Υπέροχος Τρελός (A Fine Madness)Rhoda Shillitoe1968Γνώρισα την αγάπη, γνώρισα τη ζωή (Rachel, Rachel)Rachel CameronΝίκη - Χρυσή Σφαίρα Καλύτερης Γυναικείας Ερμηνείας Σε ΔράμαΥποψηφιότητα - Όσκαρ Α' Γυναικείου ΡόλουΥποψηφιότητα — Βραβείο BAFTA Καλύτερης Ξένης Ηθοποιού1969Άσσοι της Ταχύτητας και του Ιλίγγου (Winning)Elora Capua1970Ο Άνθρωπος της Ημέρας (WUSA)Geraldine1971Ένας Καταπληκτικός Ντέτεκτιβ (They Might be Giants)Dr. Mildred Watson1971All the Way HomeMary Folletτηλεταινία1972Άγριες Μαργαρίτες (The Effect of Gamma Rays on Man-in-the-Moon Marigolds)BeatriceΝίκη — Φεστιβάλ των Καννών Καλύτερη ΗθοποιόςΥποψηφιότητα - Χρυσή Σφαίρα Καλύτερης Γυναικείας Ερμηνείας Σε Δράμα1973Καλοκαιρινοί Πόθοι, Χειμωνιάτικα Όνειρα (Summer Wishes, Winter Dreams)Rita WaldenΥποψηφιότητα - Όσκαρ Α' Γυναικείου ΡόλουΥποψηφιότητα - Χρυσή Σφαίρα Καλύτερης Γυναικείας Ερμηνείας Σε ΔράμαΥποψηφιότητα — Βραβείο BAFTA Καλύτερης Ξένης Ηθοποιού1975Ο Επιθεωρητής Χάρπερ (The Drowning Pool)Iris Devereaux1976Σίμπιλ (Sybil)Dr. Cornelia B. WilburΤηλεταινίαΥποψηφιότητα - Βραβεία Έμμυ - Γυναικεία Ερμηνεία σε Δραματική Σειρά ή Τηλεταινία1977Come Back, Little ShebaLola DelaneyTelevision drama1978See How She RunsBetty QuinnΤηλεταινίαΝίκη - Βραβεία Έμμυ - Γυναικεία Ερμηνεία σε Δραματική Σειρά ή Τηλεταινία1978The EndJessica Lawson1978A Christmas to RememberMildred McCloudΤηλεταινία1979The Streets of L.A.Carol SchrammΤηλεταινία1980The Shadow BoxBeverlyΤηλεταινία1981Crisis at Central HighElizabeth HuckabyΤηλεταινίαΥποψηφιότητα - Βραβεία Έμμυ - Γυναικεία Ερμηνεία σε Δραματική Σειρά ή Τηλεταινία Υποψηφιότητα - Χρυσή Σφαίρα - Γυναικεία Ερμηνεία σε Δραματική Σειρά ή Τηλεταινία1982CandidaCandidaΤηλεταινία1984Χάρι και Γιος: Η Σύγκρουση (Harry & Son)Lilly1984PassionsCatherine KennerlyΤηλεταινία1985Do You Remember LoveBarbara Wyatt-HollisΤηλεταινίαΝίκη - Βραβεία Έμμυ - Γυναικεία Ερμηνεία σε Δραματική Σειρά ή Τηλεταινία Υποψηφιότητα - Χρυσή Σφαίρα - Γυναικεία Ερμηνεία σε Δραματική Σειρά ή Τηλεταινία1986Women – for America, for the WorldΝτοκιμαντέρ1987Ο Γυάλινος Κόσμος (The Glass Menagerie)Amanda Wingfield1990Ο Κύριος και η Κυρία Μπριτζ (Mr. & Mrs. Bridge)India BridgeΥποψηφιότητα - Όσκαρ Α' Γυναικείου ΡόλουΥποψηφιότητα - Χρυσή Σφαίρα Καλύτερης Γυναικείας Ερμηνείας Σε Δράμα1993Foreign AffairsVinnie MinerΤηλεταινία1993Blind SpotNell HarringtonΤηλεταινίαΥποψηφιότητα — Βραβείο Έμμυ Καλύτερης Γυναικείας Ερμηνείας σε Δραματική Σειρά ή Ταινία1993Τα Χρόνια της Αθωότητας (The Age of Innocence)Αφηγήτρια1993Φιλαδέλφεια (Philadelphia)Sarah Beckett1994Breathing LessonsMaggie MoranΤηλεταινίαΝίκη - Χρυσή Σφαίρα - Γυναικεία Ερμηνεία σε Δραματική Σειρά ή ΤαινίαΝίκη - Βραβεία Σωματείου Ηθοποιών - Γυναικεία Ερμηνεία σε Δραματική Σειρά ή Ταινία Υποψηφιότητα - Βραβεία Έμμυ - Γυναικεία Ερμηνεία σε Δραματική Σειρά ή Ταινία1996Even If a Hundred Ogres...Αφηγήτρια2005Empire FallsFrancine WhitingΤηλεοπτική σειράΥποψηφιότητα - Χρυσή Σφαίρα - Β' Γυναικείου ΡόλουΥποψηφιότητα - Βραβεία Σωματείου Ηθοποιών - Καλύτερης Γυναικείας Ερμηνείας σε Δραματική Σειρά ή Τηλεταινία Υποψηφιότητα - Βραβεία Έμμυ - Β' Γυναικείου Ρόλου σε Τηλεοπτική Σειρά ή Τηλεταινία2011All the WorldΑφηγήτρια

 Παραπομπές 

 Εξωτερικοί σύνδεσμοι 

 Τζόαν Γούντγουορντ, σελίδα στον ιστότοπο Cine.gr 
 Τζόαν Γούντγουορντ, σελίδα στον ιστότοπο της Internet Movie Database 

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με BAFTA Α' Γυναικείου Ρόλου